Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20302

2. Megjegyzés. – A polgári repülésvédelmi célkitűzések megvalósításában az állam segítésére átfogó repülésvédelmi kiképző anyagot az ICAO Repülésvédelmi Kiképző Programja tartalmaz, amely egy sorozat Repülésvédelmi kiképző csomagból (ASTP – Aviation Security Training Packages) áll. 2.2 Alkalmazás 2.2.1 A szerződő állam alkalmazza a nemzeközi polgári repülés 17. Annexé-ben foglalt szabványokat és törekedjen alkalmazni az Ajánlott Gyakorlatokat. 2.2.2 A szerződő állam gondoskodjon róla, hogy a nemzetközi polgári repülés jogellenes cselekedetekkel szembeni védelmére kialakított intézkedéseket, az illetékes nemzeti hatóságok által elvégzett védelmi kockázati felmérésre alapozva, a lehetséges mértékben alkalmazza a belföldi üzemelésre is. 2007/70/II. szám 2.3 A védelem és az alakiságok egyszerűsítése Ajánlás. – A szerződő állam amikor lehetséges, mindig oly módon köteles védelmi intézkedéseket és eljárásokat kialakítani, hogy azok a legkevésbé akadályozzák, vagy késleltessék a nemzetközi polgári repülés tevékenységét, feltéve, hogy az említett intézkedések és eljárások nem szenvednek csorbát. 2.4 Nemzetközi együttműködés 2.4.1 A szerződő állam gondoskodjon róla, hogy egy másik államtól az illető állam üzemeltetőjének egy adott járatára, vagy járataira vonatkozó különleges biztonsági intézkedéseket igénylő kérését a gyakorlatilag megvalósítható mértékig teljesítsék. A kérelmező állam vegye figyelembe a másik állam alternatív intézkedéseit ha azok az általa kérttel azonos szintűek. 2.4.2 A szerződő állam köteles szükség szerint együttműködni a többi szerződő állammal a nemzeti polgári repülésvédelmi programjaik, kiképző programjaik és a minőség ellenőrző programjaik kidolgozásában és a kapcsolatos információ cserében. 2.4.3 A szerződő állam köteles eljárásokat kidolgozni és bevezetni, hogy a többi szerződő állammal a gyakorlatilag megoldható mértékig megossza az illető államok repülésvédelmi érdekei közé tartozó fenyegetettségi információkat. 2.4.4 Az érzékeny repülésvédelmi információ nem megfelelő hasznosításának, vagy felfedésének elkerülése érdekében a szerződő állam dolgozzon ki és biztosítson kellő védelmet és megfelelő kezelési eljárást a másik szerződő állammal megosztott érzékeny repülésvédelmi információk, illetve a másik szerződő állam védelmi érdekeit érintő érzékeny védelmi információk tekintetében. 2.4.5. Ajánlás. – A szerződő állam szükség szerint és önrendelkezésével összeegyeztethető mértékben ossza meg az ICAO által végzett védelmi felmérések eredményeit és a felülvizsgálat tárgyát képező állam által tett kiigazító lépéseket, ha azt egy másik állam kéri. 2.4.6 Ajánlás. – Kétoldalú légügyi megállapodásaiba a szerződő állam foglaljon be egy repülésvédelemmel kapcsolatos záradékot, figyelembe véve az ICAO által kidolgozott minta záradékot. 2.4.7 Ajánlás. – A szerződő állam, másik szerződő állam kérésére bocsássa rendelkezésre nemzeti polgári repülésvédelmi programja megfelelő részeinek írásos változatát. 2.4.8 Ajánlás. – A szerződő állam értesítse az ICAO-t, ha a 2.4.5 alattiak értelmében információt osztott meg. 2007/70/II. szám 2.5 Berendezések, kutatások és fejlesztések 2.5.1 Ajánlás. - A szerződő állam ösztönözze olyan új védelmi berendezések, folyamatok és eljárások kutatását és kifejlesztését, amelyek a polgári repülésvédelmi célkitűzések megvalósítását jobban szolgálják, továbbá e tekintetben működjön együtt más szerződő államokkal. 2.5.2. Ajánlás. - A szerződő állam gondoskodjon róla, hogy az új védelmi berendezések kifejlesztése során az emberi tényezővel kapcsolatos elveket érvényesítsék. Megjegyzés. – Az emberi tényezőkkel kapcsolatos elveket a következő kézikönyvek tartalmazzák: Human Factors in Civil Aviation Security Operations (Doc 9683) és a Human Factors Training Manual (Doc 9683) I. Rész, 4. Fejezetében. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes